Run (שיר של סנואו פטרול)

"Run" (בעברית: "לָרוּץ") הוא שיר שהוקלט על ידי להקת הרוק האלטרנטיבי סנואו פטרול, מתוך אלבום האולפן השלישי שלה, Final Straw ‏(2003). השיר יצא לאור ב-26 בינואר 2004, על ידי חברות התקליטים פיקשן רקורדס ופולידור רקורדס, כסינגל השני מתוך האלבום. הוא הופץ כסינגל בממלכה המאוחדת ב-26 בפברואר 2004. את השיר התחיל לכתוב גארי לייטבודי בשנת 2000 לאחר שחווה בנדר אלכוהולי (אנ'). "Run" תואר כבלדת רוק ובריטפופ וספג ביקורות חיוביות מטעם מבקרי המוזיקה, שהשוו אותו ל-"Yellow" של קולדפליי. על מנת לקדם את השיר, הופץ וידאו קליפ רשמי שביים פול גורוואס; בו חברי הלהקה משתמשים בנורות מצוקה ורוכבים על אופנועים בלילה. כמו כן צולם קליפ שלא פורסם, בבימויו של מארק פלינגטון. השיר הגיע לחמישייה הפותחת במצעד הסינגלים הבריטי בשנת 2004, ומאז נכלל מספר פעמים במצעד. בנוסף, נכלל ברשימת סוף השנה של חברת המצעדים הרשמית. "Run" הוקלט על ידי מספר אמנים, כולל ליאונה לואיס, שהוציאה אותו כסינגל בנובמבר 2008. גרסתה ספגה ביקורות חיוביות מטעם מבקרי המוזיקה וזכתה להצלחה מסחרית, כאשר הגיע לראש המצעדים של אוסטריה, אירלנד, פורטוגל והממלכה המאוחדת. ביום שבו השיר יצא לאור, הוא זכה להצלחה עצומה בממלכה המאוחדת, והורד בכמות שיא אי פעם במכירות הדיגיטליות. למעשה, לואיס שברה את שיאי המכירות של עצמה, כש-"Run" עבר את "A Moment like This". בעקבות המכירות הרבות, השיר נכנס הישר למקום הראשון במצעד הבריטי. סולנה של סנואו פטרול, גארי לייטבודי, החל לכתוב את "Run" בשנת 2000. בריאיון למייקל אודל, ממגזין Q, הסביר לייטבודי שהשיר לא נכתב על "להיות ילד", כפי שהוא נטה לומר. הוא הצהיר: "חוויתי בנדר עצום ולילה אחד שתיתי בבר בית הספר לאמנות באוניברסיטת גלאזגו. נפלתי במדרגות. ג'וני קווין מצא אותי בחדר המדרגות עם דם שיצא לי מהראש [...] חוויתי פגיעה קשה בראש, עיניי היו עצומות ואיבדתי כמה שיניים [...] כתבתי את "Run" זמן קצר לאחר מכן, בשילוב הגיטרה הקטנה שלי". מלבד לייטבודי, הוא נכתב על ידי קווין, ניית'ן קונולי, מארק מק'קלנד ואיאן ארצ'ר והופק על ידי ג'קנייף לי וחברי להקת סנואו פטרול. "Run" תואר כבלדת רוק ובריטפופ, שנכתבה בסולם מז'ורי, עם קצב של 72 פעימות בדקה. הוא כתוב בצורת השירה המקובלת של בית–פזמון, והאקורד שלו מתקדם במהלך ההרמוני Am–Fmaj7/A–Gsus4, וחוזר על עצמו פעם אחת, ומאוחר יותר משתנה ל-Am–F6/C–Gsus4, החוזר גם הוא פעם אחת. הטווח הקולי של לייטבודי נע בין A3 ל-F5, והשיר כולל שימוש כלי נגינה כדוגמת גיטרה בס, צ'לו, תופים, גיטרות, ויולה וכינורות. אדריאן דיי ממגזין Spin כתבה ש-"Run" כולל "ריף גיטרה", ואילו ג'ו בוסו תיאר את השיר כ"קודר ובעל מצב רוח". מבקר מטעם Contactmusic.com סקר את "Run"; הוא טען כי במבוא שלו נשמעת "גיטרה רועדת", תוך שצוין ששירתו של לייטבודי "קלה". הסופר האירי פיטר מרפי כינה אותו כ"הכלאה מוזרה", והסביר שזה "המנון קל שמהול באבל פרטי". קווין פורסט מורו תיאר את "Run" כשיר עם "מילים תובעניות, לחן קפדני וכלי מיתרים הסוחפים את מיתרי הלב של נערות מתבגרות בכל מקום". קלייר סימפסון תיארה אותו כ"בלדת גיטרה מלאת חרדה". "Run" ספק שבחים ביקורתיים מטעם מבקרי המוזיקה. קלייר סימפסון ציינת אותו לשבח, אדריאן דיי כינתה את השיר "מבריק", וג'קי מקארתי, מבילבורד, תיאר אותו כ"בלתי נשכח וזאת, בעקבות המנגינה הקולחת שלו ושירתו של לייטבודי". המוזיקאי האירי, שיין אוניל, טען שהוא בכה כששמע אותו לראשונה. אנדרו בוג'ון כלל אותו בפלייליסט של "שירים שאתם צריכים להכיר" של Spin, וכתב שהוא "בלדת הרוק והבריטפופ המופלאה ביותר ששמע". מיקאל ווד מאותו המגזין השווה את "Run" לשיר "Yellow" של הלהקה הבריטית קולדפליי. דאגלס וולק מרולינג סטון ערך השוואה בין שני השירים גם כן. ג'וש מודל מ-The A.V. Club טען שמדובר ב"גרסה גרנדיוזית של שירה של קולדפליי". ג'ון מרפי השווה את המנגינה של "Clocks" של קולדפליי גם כן, לזו של "Run" וטען שהיא "רועשת" במקצת. בנובמבר 2011 פורסמה כתבה אודות סנואו פטרול בעיתון הארץ בו אוזכר השיר. מארק ורה ממגזין אנטרטיינמנט ויקלי תיאר את המילים של "Run" כ"כאלה המביעים תחושה של מצוקה רומנטית", והוסיף שצלילי הגיטרה בו מזכירים את קולדפליי. סטיבן מ. דאוסנר מפיצ'פורק השווה גם הוא את "Run" לשיריה של קולדפליי וכתב שהוא "מתפתח וקיים אך ורק בגלל הפזמון המרומם שלו". הוא המשיך ואמר שמדובר ב"המנון לא אפולוגטי, במסגרתו יצר ג'קנייף לי צלילי גיטרה שיכלו להופיע בסרט קומדיה רומנטית לבני נוער". קווין פורסט מורו תיאר את מילות השיר כ"רציניות" ו"בלתי מרוסנות". במגזין Uncut הכתירו את השיר ל"גולת כותרת", דבון פאוארס מ-PopMatters טען שמדובר בשיר "קל" ו"שופע", ופול נולאן ראה בו "הפיוט המודרני המושלם ליחסים שבורים". ליסה אוליבר מ-Stylus Magazine אמרה כי ל-"Run" יש "רוך גולמי", והוסיפה שהמאזינים לא צריכים "להקשיב לו בפומבי – אלא אם כן בכי בגלוי מול עמיתים או נוסעים אינו מהווה דאגה". כריסטיאן קארי מ-Junkmedia.org כינה אותו, יחד עם שיר נוסף מ-Final Straw ‏("Grazed Knees"), כ"פנינת פופ סימפונית", והרצועה "הזכורה ביותר" מהאלבום. סטיבן גוזדצקי מ-Neumu.net כינה אותו כ"מרכז האלבום" וטען שהלחן שלו "מרתק". בהמשך, ציין שהוא "השיר שקולדפליי חולמת לעשות". גוזדצקי הוסיף ואמר: "[זאת] בלדה מרגשת". נטשה פרי ראתה בו שיר "שמעביר צמרמורת בעמוד השדרה עם בתים רודפים ופזמון מרומם". מבקר מ-Sputnikmusic השווה את "Run" ל-"Chasing Cars"; שיר של הלהקה משנת 2006. סטיב האנדס מ-OHM אמר כי "Run" הוא מעין "המנון רעוע העוסק בחיים" והוסיף שהוא יתאים לתחנות רדיו כמו וירג'ין רדיו ו-XFM. ב-Contactmusic.com כונה השיר כ"מנצנץ", ודום גורליי מ-Drowned in Sound העניק לו דירוג של 8/10. בווירג'ין מיוזיק דירגו את השיר במקום השמיני ברשימת "Top pub sing-along anthems". הוא דורג במקם ה-874 ברשימת "1000 שירי הרוק הטובים בכל הזמנים", שפורסמה על ידי תחנת הרדיו הניו זילנדית דה רוק FM. אמה טיילור ולורליי שארקי, (Em & Lo), דירגו את "Run" במקום ה-69 ברשימת "100 שירי הפרידה המובילים בכל הזמנים", שנכללה בספרן, The Ultimate Guide to Dumping and Getting Dumped. לאחר יציאתו כסינגל, "Run" נכנס למצעד הסינגלים האירי והופיע לראשונה במקום ה-25 ב-29 בינואר 2004. השיר נשאר ב-50 העליונים במשך חמישה שבועות, והיה במקום ה-41 בשבוע האחרון שלו במצעד. בממלכה המאוחדת הופיע לראשונה במקום החמישי במצעד הסינגלים הבריטי, ב-7 בפברואר 2004. בשבוע שלאחר מכן, ירד למקום השמיני, ונשאר ב-40 העליונים במשך ארבעה שבועות. בארצות הברית, נכנס ל-30 העליונים במצעד רצועות הרוק המודרניות, שבהמשך שונה שמו למצעד השירים האלטרנטיביים. ב-30 באוקטובר עלה למקום ה-15; מיקום השיא שלו במצעד. השיר יצא מהמצעד ב-25 בדצמבר, לאחר 19 שבועות. בהולנד, "Run" הופיע לראשונה ב-7 באוגוסט 2004 במקום ה-88 במצעד 100 הסינגלים ההולנדיים. כעבור שבועיים, הגיע למיקום השיא שלו (71), שם נשאר במשך שבוע אחד. השיר יצא מהמצעד ב-11 בספטמבר באותה השנה. בשנת 2005 נכנס מחדש למצעד פעמיים; ב-19 בפברואר למקום ה-95, וב-5 במרץ למקום ה-97. בשיאו, הגיע למקום ה-19 במצעד 40 הסינגלים ההולנדיים. בשנת 2007, "Run" נכנס מחדש למצעד הסינגלים הבריטי (מקום 147). בשנת 2008, הזמרת-יוצרת הבריטית ליאונה לואיס הקליטה וביצעה את השיר במספר תוכניות רדיו וטלוויזיה. לאחר שביצעה אותו ב-The X Factor, הגרסה של סנואו פטרול נכנסה שוב למצעד הסינגלים הבריטי (מקום 28). בשנה שלאחר מכן, באוקטובר, השיר הופיע לראשונה במצעד הסינגלים הגרמני במקום 92, בעוד שבנובמבר נכנס שוב למצעד הסינגלים הבריטי (מקום 63). בשנת 2010, לאחר שסנואו פטרול הוציאה מחדש את "Run", הגרסה הופיעה מחדש ב-40 העליונים במצעד ההולנדי במשך שלושה שבועות. במצעד 100 הסינגלים ההולנדים הופיעה במקום ה-75, ובמקום ה-133 במצעד הסינגלים הבריטי. בבלגיה, הגיע "Run" למקום השמיני במצעד הסינגלים של פלנדריה, ואילו בוולוניה הגיע בשיאו למקום השישי במצעד הסינגלים האזורי. הווידאו קליפ של "Run" צולם בספטמבר 2003, באזור מרוחק במחוז קנט. הוא בוים על ידי פול גור, הופק על ידי סוזי מורטון באמצעות חברת פלין פרודקשנס, צולם על ידי בן סמית'ארד, נערך על ידי טוני קירנס והוקרן בבכורה באוקטובר 2003. במהלך הצילומים אנשים מהאזור הזעיקו את המשטרה מכיוון שהבחינו בנורות המצוקה בהן השתמשה סנואו פטרול. הקליפ מתחיל עם גארי לייטבודי, שלובש מעיל כהה, סוודר פולו בצבע אפור ומכנסיים. בהמשך, הוא רוכב על אופנוע בשדה פתוח בשעות הדמדומים. עם רדת החשכה הוא נוטש את האופנוע ונכנס לחורשה. הוא עובר דרכה, עד שהוא יורד מגבעה קטנה ושוהה בנחל שנמצא בקרבת מקום. כשהפזמון מתחיל, לייטבודי מדליק נורת מצוקה ומזיז אותה במעגלים כשהוא מבצע את השיר. כאשר הפזמון מסתיים, לייטבודי זורק את נורת המצוקה שלו למים אך זו, ממשיכה לבעור. מאוחר יותר הוא עולה על גבעה נוספת, עליה שני חברים נוספים מהלהקה מדליקים נורות מצוקה גם כן. חברי הלהקה מעבירים את הנורות אחד לשני והשיר ממשיך להתנגן. ניית'ן קונולי, שלובש קפוצ'ון אפור, נראה כשהוא רוכב על אופנוע. עם סיום הקליפ, הוא עוזב את האופנוע שעולה באש ובהמשך אף מתפוצץ. נכון ליוני 2021, מונה הצפיות של הקליפ עומד על למעלה מ-45 מיליון צפיות. "Run" הופיע בתוכניות טלוויזיה וסרטים שונים כולל "מגרש ביתי", "החיים כפי שאנו מכירים אותם", "פשע מן העבר", "הצילו אותי", "דוקטור הו חסוי", "יריחו", Mad Dogs, ו"בייטס מוטל". קתרין מקפי ביצעה את השיר במהלך הפרק "Publicity" בסדרת הטלוויזיה האמריקאית "סמאש", שנוצרה על ידי תרזה ריבק ופותחה על ידי רוברט גרינבלאט. השיר נכלל בפסקול הסרט The Chumscrubber. בנוסף לכך, נכלל השיר באלבום האוסף The Ultimate Driving Experience הקשור ל"טופ גיר". השיר הושמע בטריילר לסרט הדרמה אקשן-הרפתקאות משנת 2006, The Guardian. בשנת 2019 נכלל ובוצע השיר במסגרת תוכנית הטלוויזיה "The Voice גרמניה". הזמרת קלאודיה עמנואלה ביצעה אותו בהופעה חיה שהפכה לוויראלית ביוטיוב. קנוט מריוס דגופוויק ביצע את השיר בתוכנית הטלוויזיה "The Voice נורווגיה", תוך שבשנת 2020 בוצע על ידי ליסה-מארי בתוכנית הטלוויזיה "The Voice Kids גרמניה". "Run" הוקלט באולפני בריטניה רו, הממוקמים בלונדון, אנגליה ובאולפני דה דייבינג בל לאונג', בגלאזגו, סקוטלנד. להלן הקרדיטים שנדלו מהערות הסינגל של השיר. הזמרת-יוצרת הבריטית ליאונה לואיס הקליטה את "Run" במהלך הלייב לאונג' של BBC רדיו 1 ב-31 באוקטובר 2007. בהמשך, הוציאה את השיר כסינגל מתוך Spirit (Deluxe Edition) בנובמבר 2008. באותה התקופה, "Run" הורד בכמות שיא אי פעם במכירות הדיגיטליות בממלכה המאוחדת, ונמכר בכ-69,244 עותקים בתוך יומיים בלבד. עם יציאתו כסינגל ביצעה לואיס את "Run" בכמה תוכניות טלוויזיה, בהן: The X Factor (UK), Top of the Pops ובהופעת ה-80 של Royal Variety Performance. היא ביצעה את השיר גם בגרסה האמריקאית והגרמנית של The X Factor, תוך שבוצע בסיבובי ההופעות "The Labyrinth" ‏(2010), "Glassheart Tour" ‏(2013) ו-"I Am Tour"‏ (2016). לואיס ביצעה לראשונה את "Run" בלייב לאונג' בתוכנית The Jo Whiley Show, שם אמנים מבצעים שני שירים: שיר אחד משלהם ושיר של אמן אחר, בפורמט אקוסטי. ההופעה הוקלטה באולפני מדיה וייל של ה-BBC, ובה נכחה להקה בת 14 נגנים, בנוסף ללואיס. מנחת התוכנית, ג'ו וילי, אמרה ש"אנשים אכן בכו". היא התייחסה אליה כאל "גרסת הכיסוי המפורסמת ביותר" (מתוך המופע שלה), וקבעה שהיא "מבוקשת תמיד ופיתחה חיים משל עצמה". יום לאחר שהגרסה בוצעה בלייב לאונג', הופנו למעלה מ-8,000 בקשות בשתי דקות להשמיע אותה במהלך תחילת התוכנית The Chris Moyles Show. כתוצאה מכך, נוספה לרשימת ההשמעה של רדיו 1. בשל פופולריותו, הקליטה לואיס גרסת אולפן לשיר בספטמבר 2008 והוציאה אותו מחדש כחלק מאלבום הבכורה שלה, Spirit. הוא היה זמין לרכישה דיגיטלית באירלנד ב-17 בנובמבר 2008 וב-30 בנובמבר 2008 בממלכה המאוחדת. "Run" היה צפוי לצאת כסינגל בעקבות הופעתה של לואיס ב-The X Factor הבריטי, אך הסינגל לא הופיע באף חנות מוזיקה מקוונת. האמינו כי חברת התקליטים של לואיס, סוני, רוצה לנתב את המכירות של השיר לעבר ההוצאה המחודשת של Spirit, דבר שבהמשך הוביל לכך שהאלבום חזר למקום הראשון במצעדי האלבומים. דובר מטעמה של לואיס הודיע כי השיר "מעולם לא תוכנן לצאת כסינגל", אך עקב "דרישה ציבורית מוחצת", החליטו ההנהלה, לואיס וחברת התקליטים להפיץ אותו בממלכה המאוחדת ב-30 בנובמבר 2008, כסינגל החמישי מתוך, Spirit. בארצות הברית, גרסת הרדיו של "Run" הייתה זמינה להורדה דיגיטלית ב-16 בדצמבר 2008. גרסתה של לואיס ספגה שבחים מטעם מבקרי המוזיקה, אם כי הגיטריסט של סנואו פטרול, ניית'ן קונולי, הודה בנובמבר 2008 שטרם שמע אותה: "אין לי שום דבר נגדה, אבל אני לא יודע אם אוהב את זה. זה מה שזה". בחודש שלאחר מכן הגדיר סולן הלהקה, גארי לייטבודי, את גרסתה של לואיס כ"פנומנלית". הוא אמר לעיתון הסקוטי The Daily Record: "ברור שהיא למדה את השיר וחשבה זמן רב על איך לפרש אותו. היא הפשיטה אותו עד שהגיעה לנקודה החשופה ביותר שלו. אני חושב שהיא נשמעת פנומנלית לחלוטין. אני לא מעריץ גדול של תוכניות כמו The X Factor, אבל כשמגיע כישרון כזה, אני לא יכול שלא להעריך את זה. היא הולכת להיות בסביבה בעוד 20 שנה. היא ויטני הבאה. היא עוצרת את נשימתי". — לייטבודי, דצמבר 2008 מ-Music Radar נמסר כי "שתי הגרסאות לא יכולות להיות שונות יותר. העיבוד של סנואו פטרול אפל ומצוברח, ואילו זה של ליאונה לואיס מאופיין בפופ באופן כללי". כמו כן, צוטט שם משפטו של לייטבודי: "זה מה שאתה רוצה ששיר יעשה [...] שיוביל לפרשנויות ולמשמעויות שונות. שירים אינם מונוליתיים, לפחות הטובים אינם. מה שעשתה ליאונה לואיס נגע ללבבות". ב-Newsround שיבחו מאוד את גרסת הכיסוי של לואיס וקבעו כי "פזמון הגוספל הכולל גם תזמורת בהחלט ממחישים את עוצמת קולה של לואיס – ומזכירים למאזינים מדוע השיר גרם לאנשים לבכות כשהיא ביצעה אותו לראשונה בלייב לאונג' של רדיו 1 בשנה שעברה". "Run" קיבל שלושה כוכבים מתוך חמישה ב-Digital Spy, שם נאמר שלואיס "משרטטת כל טיפת רגש אחרונה מתוך מילותיו של גארי לייטבודי, ומנתבת את מריה הפנימית שלה". ב-The Sentinel תיארו את השיר כ"טוב בהרבה מהשיר המקורי של סנואו פטרול", ונאמר שם שהוא "עוצמתי, כואב וזאת, בנוסף לכך שהמקהלה בו מובילה אותו לשלב (רגשי) אחר". מגיש הרדיו ג'יימס דניאלס הסכים ואמר "ליאונה פשוט לוקחת את זה לרמה חדשה לגמרי, וזה ביטוי שאני שונא להשתמש בו – אבל זה נכון". ב-NME החמיאו והצהירו: "מה שאנחנו באמת אומרים, שזה לפחות הרבה יותר טוב מהגרסה של סוזן בויל ל-"Enjoy the Silence" ‏(2011)". הגרסה של לואיס ל-"Run" הוצגה בפרקים של "איסטאנדרס", "רופאים", הפרק ה-14 בעונה הראשונה של "יומני הערפד" וגם בסצנת הסיום של "האותיות" (2014). השיר הגיע למקום הראשון במצעד הסינגלים האירי בשבוע הראשון לצאתו, על סמך מכירות דיגיטליות בלבד. "Run" נשאר במקום הראשון במשך ארבעה שבועות בסך הכול. ב-7 בדצמבר 2008 נכנס למצעד הסינגלים הבריטי ודורג במקום הראשון, על סך מכירות דיגיטליות בלבד והיה לשירה השלישי של לואיס שעושה זאת. הוא הורד בכמות שיא אי פעם במכירות הדיגיטליות עם למעלה מ-69,244 הורדות בתוך יומיים בלבד, שיא שהחזיק בו עד דצמבר 2009. בסוף השבוע הראשון לצאתו מכירותיו הדיגיטליות הגיעו ל-131,593 הורדות; כ-8,000 הורדות מתחת לשבוע המכירות של שירה, "A Moment Like This". השיר שהה שבוע נוסף בראש מצעד הסינגלים הבריטי של הממלכה המאוחדת, לפני שאלכסנדרה ברק ושירה "Hallelujah" זכו ב-The X Factor והורידו את "Run" מהמקום הראשון. ב-15 במרץ 2009 נכנס "Run" בשנית ל-40 העליונים במצעד. החל מינואר 2021 נמכר בלמעלה מ-1.2 מיליון עותקים בממלכה המאוחדת. "Run" הפך לשירה החמישי של לואיס שנכנס לחמישייה הפותחת במצעד הסינגלים הבריטי; את הרצף החלו "A Moment Like This"‏ (2006) ו-"Bleeding Love"‏ (2007) שכבשו את פסגת המצעד. "Better in Time"/"Footprints in the Sand" ‏ (2008) הגיעו למקום השני, ו-"Forgive Me"‏ (2008) למקום החמישי. נכון לדצמבר 2013, לואיס מחזיקה בשיא של אמנית הסולו הבריטית עם מרבית השירים שדורגו בחמישייה הפותחת במצעד; 8 בסך הכול. "Run" קיבל את תואר הפלטינה הכפולה על ידי איגוד תעשיית ההקלטות הבריטי (BPI), על מכירות של למעלה מ-1.2 מיליון עותקים במדינה. לפי חברת המצעדים הרשמית, נמכר השיר בלמעלה מ-832,000 עותקים במדינה החל מינואר 2014. השיר הגיע למקום הראשון באוסטריה, פורטוגל, אירלנד, והממלכה המאוחדת. כמו כן, דורג במקום ה-45 במצעד סוף השנה של חברת המצעדים הרשמית. ב-8 באוקטובר 2010 "Run" נכנס שוב למצעד הסינגלים הגרמני, לאחר שבוצע על ידי מתמודד בן 14 ב-Das Supertalent. הוא דורג במקום התשיעי ועקף את מיקום השיא הקודם שלו במצעד. לאחר ארבעה שבועות נוספים, הגיע השיר למקום גבוה עוד יותר כאשר עלה מהמקום ה-27 למקום השלישי. במרץ 2011 צבר השיר את השבוע ה-52 שלו במקום ה-59 במצעד הסינגלים הגרמני, מה שהפך אותו לשירה הראשון של לואיס שנמצא במצעד זה שנה אחת או יותר, ולשיר ה-41 באופן כללי שעשה זאת. הוא שהה במשך 94 שבועות לא רצופים במצעד הסינגלים הגרמני בסך הכול. באירופה הוט 100 הגיע בשיאו למקום השישי, למקום הראשון במצעד הרצועות הדיגיטליות של היבשת, ולמקום הראשון במצעד השירים המסחריים של היבשת. הווידאו קליפ של "Run" צולם באפריקה הדרומית ובוים על ידי ג'ייק נאוה. לואיס עצמה תיארה את תפאורת הקליפ כ"יער מכושף ורדוף רוחות. הוא נועד להדגיש אלמנטים שונים הכלולים בשיר עצמו". בתחילת הקליפ, מתהלכת לואיס בשביל מאובק בחשכה ומאבדת את דרכה. היא נכנסת ליער חשוך וחשה שמישהו עוקב אחריה, מה שמוביל אותה לנסות ולמצוא דרך מילוט משם. בפזמון האחרון של השיר, היער מואר באורות רבים וזאת, על מנת להדגיש את מילות השיר. נכון ליוני 2021, מונה הצפיות של הקליפ עומד על למעלה מ-120 מיליון צפיות. לפני שלואיס הקליטה את גרסתה ל-"Run" והוציאה אותו כסינגל, היא ביצעה את השיר בשידור חי בתוכנית הלייב לאונג' של ג'ו וילי ב-BBC לייב לאונג' בנובמבר 2007. וילי כתבה באתר האינטרנט שלה שאף על פי שמדובר בהופעה "מעולה" ו"רגשית" שגרמה לקהל לבכות, היא חשה שאי אפשר לנצח את הגרסה המקורית של סנואו פטרול. לואיס ביצעה את גרסת האולפן שלה לשיר בפעם הראשונה בשידור חי בעונה החמישית של The X Factor (UK) ב-15 בנובמבר 2008. לואיס ביצע את "Run" במהלך Top of the Pops ב-10 בדצמבר 2008, ושוב למחרת בהופעת ה-80 של Royal Variety Performance ב-11 בדצמבר 2008, שהתקיימה בפלדיום בלונדון. ב-12 בנובמבר 2009, לואיס הייתה לאורחת מיוחדת באירוע של גארי בארלו טייק ד'את, Children in Need Rocks the Royal Albert Hall, שהתקיים כחלק מ-Children in Need 2009 (אנ'). הזמרת ביצעה את "Run" ו-"Happy", הסינגל המוביל מאלבום האולפן השני שלה, Echo ‏(2009). היא הייתה לאמנית אורחת מיוחדת בחצי גמר העונה השמינית של תחרות הזמר הגרמנית Popstars: Du & Ich שהתקיים בדצמבר 2009, שם שרה את השיר. לואיס ביצע את "Run" בפסטיבל רוק בריו שהתקיים בליסבון ב-22 במאי 2010. במהלך סיבוב ההופעות הראשון שלה, "The Labyrinth", ביצעה לואיס את "Run" לאחר שביצעה את "Sweet Dreams (Are Made of This)" של יורית'מיקס. מאוחר יותר, נכלל במהדורת ה-DVD של הסיבוב, The Labyrinth Tour: Live from the O2. ב-18 באוקטובר 2011 ביצעה לואיס את השיר בהופעה החיה הראשונה של העונה השנייה של X Factor (Germany). ההופעה, שלוותה בלהקה ומקהלה נשית, תוארה כ"מקסימה" על ידי רובי דוו מ-Idolator. כחלק מהקידום למיני-אלבום הראשון שלה, Hurt: The EP ‏(2011), ביצעה לואיס את "Run" בגמר העונה הראשונה של The X Factor (U.S.) ב-22 בדצמבר 2011, ואילו מונטאז' רגעי השיא של העונה הוקרן מאחוריה. השופטת ניקול שרזינגר הצהירה "ליאונה בירכה אותנו בקולה היפה". לואיס ביצעה את "Run" כשיר האחרון שלה מתוך רשימה השירים שביצעה ב-Radio 1's Hackney Weekend ב-24 במאי 2012, כשמקהלה מבצעת קולות רקע לצידה. היא פתחה את ההופעה עם גרסת כיסוי ל-"Coming Home" של דידי – דירטי מאני. בהמשך, ביצעה את "Better in Time" ו-"Come Alive"; שיר חדש אותו מתוך אלבום האולפן השלישי שלה, Glassheart ‏(2012) ואת "Bleeding Love" ו-"Collide". ב-19 באוקטובר 2012 ביצעה לואיס את השיר במהלך אירוע ההתרמה הטלוויזיוני, Stand Up to Cancer (אנ'), שהתקיים בממלכה המאוחדת. בדומה להופעתה ב-Hackney Weekend, לואיס הופיעה על הבמה עם מקהלה שהורכבה מאנשים שחולים או החלימו מסרטן. בהמשך הערב, ביצעה את "Fingerprint" מתוך Glassheart.‏ "Run" בוצע כשיר ה-17 והאחרון במהלך סיבוב ההופעות השני שלה, "Glassheart Tour". ב-22 בנובמבר 2008, גוף בשם "אמריטז קריוקי" הקליט את גרסתה של ליאונה לואיס. הגרסה המחודשת דורגה במקום ה-54 במצעד הסינגלים הבריטי. הדבר הוביל לכך שדוברה של לואיס הצהיר כי גרסתה תופץ באופן רשמי לחנויות המוזיקה ב-30 בנובמבר. בעקבות כך, גרסתו של אותו הגוף עלתה למקום ה-52, שהיה גם למיקום השיא שלה. השיר הוקלט על ידי הזמרת ג'נילין מרקדו (אנ') בשנת 2010 ונכלל באלבומה, Love Is.... השיר הוקלט על ידי פרויקט הטריפ הופ טר לוקס בשנת 2006 ונכלל באלבומו, A Strange Gathering. השיר הוקלט על ידי להקת הפופ הקלאסית ט'רי גרייסז, בשם המחודש "Si Accendera", כחלק מאלבום הבכורה שלה משנת 2008. השיר הוקלט על ידי הזמרת שרה לומברדי (אנ') בשנת 2011 ונכלל באלבומה, Heartbeat. השיר הוקלט על ידי הזמרת קתרין מקפי בפרק ה-12 בסדרת הטלוויזיה "סמאש", ובהמשך הופץ כרצועת בונוס במהדורת הטארגט האקסקלוסיבית של פסקול הסדרה. השיר הוקלט על ידי דמיאן מק'גינטי (אנ') בשנת 2012 ונכלל באלבומו, Damian McGinty. גרסת כיסוי קלאסית לשיר הוקלטה על ידי להקת אקליפס ונכללה באלבומה, A Night in Strings. את השיר הקליטו ג'וש גרובן ושרה מקלכלן במהלך הופעה; הגרסה נכללה באלבומו של גרובן, Bridges. ג'וני ג'יימז הוציא את השיר בשם המחודש, "Run (Light Up)", כסינגל ביולי 2018. השיר הוקלט על ידי להקת קולד בשנת 2019 ונכלל באלבומה, The Things We Can't Stop. ב-12 בדצמבר 2019, הקליטו כוכבי The X Factor: Celebrity (אנ') את השיר, על מנת לגייס כספים עבור בית החולים שוטינג סטארס לילדים. הזמרת שינייד או'קונור ביצעה את השיר באפריל 2020 בתחנת הטלוויזיה האירית RTÉ. בנדר אלכוהולי הוא מסע שתייה מרובה ימים שבמהלכו האדם אינו אוכל ומקבל מעט מאוד שינה. אם אתה על בנדר, אתה עלול להתעלף לזמן קצר, להתעורר ולהתחיל לשתות שוב. מידע על היצירה "Run" באתר מיוזיק בריינז מידע על הסינגל "Run" באתר מיוזיק בריינז מידע על היצירה "Run" באתר Discogs סרטון השיר "Run" באתר יוטיוב גארי לייטבודי, ג'ונתן קווין, מארק מק'קלנד, ניית'ן קונולי, איאן ארצ'ר Snow Patrol - Final Straw, Discogs (באנגלית) מה זה אומר ללכת על בנדר?, באתר iw.reoveme.com "The Official UK Singles Chart 2004" Odell, Michael (April 2007). "The Q interview". Q: 98.ISSN 1449-499X Steffen Hung, Snow Patrol - Run, hitparade.ch Day, Adrienne (July 2006). "Beyoncé: Confessions of a One-Woman Phenomenon". Spin. Buzz Media. 22 (7): 88. ISSN 0886-3032 SPIN Media LLC, SPIN, SPIN Media LLC, 2004-10. (באנגלית) Lightbody Gary, Quinn Jonathan, McClelland Mark, Connolly Nathan, Archer Iain, Run, Musicnotes.com, ‏2006-12-26 Run - Snow Patrol | Credits | AllMusic (באנגלית), נבדק ב-2021-06-01 Bosso, Joe (16 December 2008). "Snow Patrol's Gary Lightbody talks Leona Lewis's Run and GarageBand" "Snow Patrol – New Single – Run". Murphy, Peter. "That Patrol Emotion". Laura Hird Official Website. Moreau, Kevin Forest (7 April 2004). "Let It Snow". Simpson, Claire (4 August 2003). "Album Reviews Snow Patrol – Final Straw". Spin, New York, NY: Spin Media, 2011. (בenglish) McCarthy, Jacky (7 August 2004). "And Then There Were Four: FTC Removes Final Hurdle to Merger of Sony and BMG". Snow Patrol: Final Straw : Music Reviews : Rolling Stone, web.archive.org, ‏2009-11-14 Modell, Josh (3 January 2005). "Snow Patrol: Final Straw". Murphy, John (1 May 2006). "Snow Patrol – Eyes Open". רוב פיצפטריק, משעממים בצורה מרתקת, באתר הארץ, 25 בנובמבר 2011 Vera, Marc (2 April 2004). "Final Straw (2004)". Deusner, Stephen M. (2 April 2004). "Snow Patrol: Final Straw"., ‏2009-01-13 Snow Patrol - Final Straw - Review - Uncut.co.uk, web.archive.org, ‏2011-07-24 Powers, Devon (20 April 2004). "Snow Patrol: Final Straw". Nolan, Paul (25 August 2006). "Snow Patrol Live at Marlay Park Dublin". Oliver, Lisa, "Snow Patrol – Final Straw", Stylus Magazine., ‏8 בספטמבר 2003 Junkmedia: Snow Patrol : Final Straw, archive.ph, ‏2013-04-15 Gozdecki, Steven. "Snow Patrol". "Snow Patrol – Run – Single Review". "Snow Patrol – Eyes Open" "Snow Patrol – Run (Black Lion/Polydor)" "Snow Patrol – Run" "Snow Patrol: Run". "The Rock 1000 – The Rock 1000 recap". Emma Taylor, Lorelei Sharkey, Buh bye: the ultimate guide to dumping and getting dumped, San Francisco, Calif.: Chronicle Books, 2007, ISBN 978-0-8118-5905-9. (בenglish) "Irish Singles Chart (29 January 2004)". Chart-Track., ‏2012-06-12 * Peak chart positions for "Run" on the Irish Singles Chart: "Irish Singles Chart (5 February 2004)". Chart-Track. Irish Recorded Music Association. 5 בפברואר 2004. אורכב מ-המקור ב-9 ביוני 2012. נבדק ב-25 במרץ 2013. {{cite web}}: (עזרה) "Irish Singles Chart (12 February 2004)". Chart-Track. Irish Recorded Music Association. 12 בפברואר 2004. אורכב מ-המקור ב-2 באפריל 2015. נבדק ב-25 במרץ 2013. {{cite web}}: (עזרה) "Irish Singles Chart (19 February 2004)". Chart-Track. Irish Recorded Music Association. 19 בפברואר 2004. אורכב מ-המקור ב-2 באפריל 2015. נבדק ב-25 במרץ 2013. {{cite web}}: (עזרה) "Irish Singles Chart (26 February 2004)". Chart-Track. Irish Recorded Music Association. 26 בפברואר 2004. אורכב מ-המקור ב-1 בינואר 2014. נבדק ב-25 במרץ 2013. {{cite web}}: (עזרה) Official Singles Chart Top 100 | Official Charts Company, www.officialcharts.com (באנגלית) Official Singles Chart Top 100 | Official Charts Company, www.officialcharts.com (באנגלית) * Peak chart positions for "Run" on the UK Singles Chart: "2004 Top 40 Official UK Singles Archive". Official Charts Company. 21 בפברואר 2004. נבדק ב-25 במרץ 2013. {{cite web}}: (עזרה) "2004 Top 40 Official UK Singles Archive". Official Charts Company. 28 בפברואר 2004. נבדק ב-25 במרץ 2013. {{cite web}}: (עזרה) "2004 Top 40 Official UK Singles Archive". Official Charts Company. 6 במרץ 2004. נבדק ב-25 במרץ 2013. {{cite web}}: (עזרה) "2004 Top 40 Official UK Singles Archive". Official Charts Company. 13 במרץ 2004. נבדק ב-25 במרץ 2013. {{cite web}}: (עזרה) Snow Patrol - Alternative Airplay, Billboard Stichting Nederlandse Top 40, Snow Patrol - Run, Top40.nl (בהולנדית) Chart Log UK: DJ S - The System Of Life, web.archive.org, ‏2015-03-22 Staggered releases - everyone's a loser, the Guardian, ‏2008-11-27 (באנגלית) "2008 Top 40 Official UK Singles Archive". Die ganze Musik im Internet: Charts, Neuerscheinungen, Tickets, Genres, Genresuche, Genrelexikon, Künstler-Suche, Musik-Suche, Track-Suche, Ticket-Suche - musicline.de, web.archive.org, ‏2016-01-15 "Top 100 singles chart :: Chart week ending date 21/11/09". Snow Patrol - Run, ultratop.be Snow Patrol - Run, ultratop.be Snow Patrol - Run (Official Video), נבדק ב-2021-06-04 One Tree Hill, 2003-09-23, נבדק ב-2021-06-03 Life as We Know It (2010) - IMDb, www.imdb.com (באנגלית אמריקאית) Cold Case, 2003-09-28, נבדק ב-2021-06-03 Rescue Me, 2004-07-21, נבדק ב-2021-06-03 Doctor Who Confidential (TV Series 2005–2011) - IMDb, www.imdb.com (באנגלית אמריקאית) Jericho (TV Series 2006–2008) - IMDb, www.imdb.com (באנגלית אמריקאית) Mad Dogs (TV Series 2011–2013) - IMDb, www.imdb.com (באנגלית אמריקאית) Bates Motel (TV Series 2013–2017) - IMDb, www.imdb.com (באנגלית אמריקאית) Smash, 2012-02-06, נבדק ב-2021-06-03 The Chumscrubber [Original Motion Picture Score] - James Horner | Songs, Reviews, Credits | AllMusic (באנגלית), נבדק ב-2021-06-03 Catriona Wightman, 'Smash': 'Publicity' recap, Digital Spy, ‏2012-04-24 (באנגלית בריטית) Top Gear: The Ultimate Driving Experience - Various Artists | Songs, Reviews, Credits | AllMusic (באנגלית), נבדק ב-2021-06-03 Trailer Music, www.soundtrack.net Snow Patrol - Run (Claudia Emmanuela Santoso) | The Voice of Germany 2019 | Sing-Offs, נבדק ב-2021-06-03 Knut Marius Djupvik - Run (Leona Lewis / Snow Patrol) The Voice Norway 2013 - Finale, נבדק ב-2021-06-03 Lisa-Marie || Snow Patrol - Run || The Voice Kids 2020 (Germany), נבדק ב-2021-06-03 now Patrol – Run (Media notes). Snow Patrol. Geffen Records. 2004. 7" single. Back cover. 6 02498 16354 2. Snow Patrol – Run (Media notes). Snow Patrol. Geffen Records. 2004. 10" single Back cover. 6 02498 66546 6. Run - Single de Snow Patrol (בEuropean Spanish), נבדק ב-2021-06-02 Run, נבדק ב-2021-06-02 australian-charts.com - Snow Patrol - Chocolate, australian-charts.com Run - Snow Patrol | Release Info, AllMusic (באנגלית) Snow Patrol – Final Straw (2004, CD) (באנגלית), נבדק ב-2021-06-02 Run, נבדק ב-2021-06-02 Run, נבדק ב-2021-06-02 Greatest Hits by Snow Patrol (באנגלית אמריקאית), נבדק ב-2021-06-02 Snow Patrol Essentials, Apple Music (באנגלית אמריקאית) iTunes Live from London - EP by Snow Patrol (באנגלית בריטית), נבדק ב-2021-06-02 Snow Patrol - Live And Acoustic At Park Ave., Discogs (באנגלית) Run (Live at the Royal Opera House) - Single by Snow Patrol (באנגלית בריטית), נבדק ב-2021-06-02 Run (Live from Edinburgh) - Single by Snow Patrol (באנגלית אמריקאית), נבדק ב-2021-06-02 Album Search for "run", AllMusic (באנגלית) "Run – EP", music.apple.com Snow Patrol: Sessions@AOL by Snow Patrol (באנגלית בריטית), נבדק ב-2021-06-02 AOL Sessions – EP by Snow Patrol (באנגלית אמריקאית), נבדק ב-2021-06-02 australian-charts.com - Snow Patrol - Signal Fire, australian-charts.com Snow Patrol – Run (Media notes). Snow Patrol. Geffen Records. 2004. CD" single Back cover. SP3. Up to Now (Media notes). Snow Patrol. Geffen Records. 2009. Back cover. B0013606-72. Run - Snow Patrol | Credits | AllMusic (באנגלית), נבדק ב-2021-06-01 BPI Leona Lewis – Spirit (2008, CD) (באנגלית), נבדק ב-2021-06-04 "Leona single breaks digital record". BBC - Radio 1 - Jo Whiley, www.bbc.co.uk "Leona rounds off an amazing year" (באנגלית בריטית). 2008-11-07. נבדק ב-2021-06-05. 5 November 2008, Jo Whiley talks exclusively to FemaleFirst, www.femalefirst.co.uk (באנגלית) Digital Spy - TV, Movies and Entertainment News, Digital Spy (באנגלית בריטית) Spirit (Deluxe Edition) by Leona Lewis (באנגלית בריטית), נבדק ב-2021-06-05 Leona Lewis robbed of Number One single by own record company?, NME, ‏2008-11-19 (באנגלית בריטית) Fashion Magazine Subscriptions | Magazines Direct, www.magazinesdirect.com Leona Lewis | full Official Chart History | Official Charts Company, www.officialcharts.com Leona Lewis to release Snow Patrol's 'Run' as single, NME, ‏2008-11-26 (באנגלית בריטית) Run (Single Mix) - Single by Leona Lewis (באנגלית אמריקאית), נבדק ב-2021-06-05 Snow Patrol mixed feelings about Grey's, web.archive.org, ‏2009-01-12 Exclusive: Snow Patrol to DJ at club Hogmanay party - The Daily Record, web.archive.org, ‏2008-12-12 Joe Bosso 16 December 2008, Snow Patrol's Gary Lightbody talks Leona Lewis's Run and GarageBand, MusicRadar (באנגלית) "Single review: Leona Lewis - Run" (באנגלית בריטית). 2009-06-18. נבדק ב-2021-06-05. Alex Fletcher, Leona Lewis: 'Run', Digital Spy, ‏2008-11-26 (באנגלית בריטית) Spence, Darren. "Chart Choice with Darren Spence", The Sentinel. 28 November 2008. Daniels, James. "Single of the week – Leona Lewis", Evening Telegraph. 1 December 2008 Leona Lewis, ‘Hurt’ – Review, NME, ‏2011-12-09 (באנגלית בריטית) Leona Lewis, IMDb Daniel Kilkelly, Leona's 'Run' tops Irish singles chart, Digital Spy, ‏2008-11-22 (באנגלית בריטית) Daniel Kilkelly, Leona's 'Run' stays on top in Ireland, Digital Spy, ‏2008-11-29 (באנגלית בריטית) Daniel Kilkelly, Third week on top for Leona in Ireland, Digital Spy, ‏2008-12-06 (באנגלית בריטית) Alastair Jamieson, ‏Leona Lewis single becomes fastest-selling digital release, The Telegraph, 4 December 2008 Music sales defy the crunch | News | Music Week, www.musicweek.com Take That, Leona Still Strong On U.K. Charts, Billboard (באנגלית) Leona Lewis sets new Official Singles Chart record!, www.officialcharts.com (באנגלית) Official Charts Flashback 2009: Alexandra Burke – Hallelujah, www.officialcharts.com (באנגלית) Steffen Hung, Leona Lewis - Run, austriancharts.at portuguesecharts.com - Leona Lewis - Run, portuguesecharts.com The Irish Charts - All there is to know, irishcharts.ie Leona Lewis | full Official Chart History | Official Charts Company, www.officialcharts.com Radio 1 Official Chart of the Decade, as broadcast on BBC Radio 1 on Tuesday 29 December 2009, presented by Nihal Offizielle Single Top 100 - Musik Charts | MTV Germany, www.mtv.de Andrea Berg schwebt "Schwerelos" auf den Charts-Gipfel - media control, web.archive.org, ‏2013-11-03 Dauerbrenner Deutschland | Single-Charts | Top 100 Auswertung (ab Monat 06/1959), web.archive.org, ‏2010-12-13 "Leona Lewis – Chart Search" Billboard European Hot 100 Singles for Leona Lewis. Retrieved 20 April 2010., Billboard Euro Digital Tracks Chart, Billboard Euro Digital Song Sales Chart, Billboard Jody Thompson, See Leona Lewis behind the scenes on video shoot for new single Run in our film, mirror, ‏2008-11-27 (באנגלית) Leona Lewis - Run (Official Video), נבדק ב-2021-06-04 BBC - Radio 1 - Jo Whiley X factor 2008 Leona Lewis sings Run - snow patrol, נבדק ב-2021-06-09 "Leona Lewis – Run (Top Of The Pops) video" Videos, NME (באנגלית בריטית) EABF - Entertainment Artistes' Benevolent Fund / 2008, London Palladium, web.archive.org, ‏2010-01-19 BBC - Press Office - Children in Need Rocks the Royal Albert Hall Leona Lewis - Happy & Run Live @ (Children in Need Rocks the Royal Albert Hall 2009), נבדק ב-2021-06-09 Leona Lewis Setlist at Rock in Rio Lisboa 2010, setlist.fm (באנגלית) Leona Lewis - The Labyrinth Tour (Live From The O2), Discogs (באנגלית) Leona Lewis Runs On ‘The X Factor’ Germany, idolator, ‏2011-10-20 Leona Lewis - Run - The X Factor USA 2011 (Live Final Show), נבדק ב-2021-06-09 Leah Simpson, Here's one I made earlier: Simon Cowell's protege Leona Lewis lights up the stage at the X Factor USA final, Mail Online, ‏2011-12-23 "Leona Lewis: Opening Radio 1's Hackney Weekend was fun". BBC News (באנגלית בריטית). 2012-06-23. נבדק ב-2021-06-09. Stand Up To Cancer - Home, Stand Up To Cancer (באנגלית אמריקאית) "Leona Lewis – Fingerprint – Live on Stand Up To Cancer 2012 video" Lewis Corner, Leona Lewis begins new tour - pictures, Digital Spy, ‏2013-04-17 (באנגלית בריטית) Spirit (Deluxe Edition) by Leona Lewis on iTunes (באנגלית בריטית), נבדק ב-2021-06-04 Spirit (The Deluxe Edition) by Leona Lewis (באנגלית אמריקאית), נבדק ב-2021-06-04 Run (Single Mix) - Single by Leona Lewis (באנגלית אמריקאית), נבדק ב-2021-06-04 The Labyrinth Tour - Live from the O2 by Leona Lewis on iTunes (באנגלית אמריקאית), נבדק ב-2021-06-04 Auszeichnungen Archiv, IFPI Austria - Verband der österreichischen Musikwirtschaft (ב־) "Run/2 track Premium". Amazon.de. נבדק ב-21 בנובמבר 2008. {{cite web}}: (עזרה) Run (Single Mix) - Single by Leona Lewis (באנגלית אמריקאית), נבדק ב-2021-05-31 run (in the style of leona lewis) | full Official Chart History | Official Charts Company, www.officialcharts.com (באנגלית) Leona Lewis – Run, נבדק ב-2021-06-06 "AMERITZ", The Official Charts Company, ‏27 באוגוסט 2013 Love Is…, נבדק ב-2021-06-06 A Strange Gathering, נבדק ב-2021-06-06 Three Graces, נבדק ב-2021-06-06 Heartbeat, נבדק ב-2021-06-06 The Music of SMASH, 2012, נבדק ב-2021-06-06 Damian McGinty, Discogs (באנגלית) A Night in Strings, 2013, נבדק ב-2021-06-06 Bridges (באנגלית), 2018, נבדק ב-2021-06-06 Johnny Jaymez, SoundCloud (באנגלית) The Things We Can't Stop, 2019, נבדק ב-2021-06-06 Where are the X Factor Celebrities 2019 expected to chart?, www.officialcharts.com (באנגלית) Sinead O'Connor Moves Nation To Tears Following Stunning Performance, Extra.ie, ‏2020-04-12 (באנגלית בריטית) Sinéad O'Connor - Run (Snow Patrol cover #ShineYourLight) STAY AT HOME!!!, נבדק ב-2021-06-06